Mamma | Health24
Posted by: Yster tekort | 2009/09/17
My dogtertjie is 13 maande oud. Ek wonder partykeer of sy nie dalk ' n yster tekort het nie, want sy het baie donker kringe onder haar oë (nie ek of my man het dit nie). Sy slaap ook baie onrustig, en ek het al gelees ystertekort kan dit veroorsaak. (Ek is geneig tot dit en in my swangerskap moes ek 2 ysterpille per dag neem want dit was laag).
Is daar enige tekens waarvoor ek kan kyk wat dalk ' n indikasie vir my kan gee? Of is bloedtoetse nodig?
O ja, toe sy 6,5 maande was, het sy longontsteking gehad en was in die hospitaal vir 5 dae. Hulle het toe bloedtoetse geneem en die pediater het gesê haar yster is bietjie laag, maar nie ernstig.
Ja beslis jou baba se simptome en haar voorkoms kan toegeskryf word aan 'n moontlike ystertekort probleem. Die beste sal wees om eerstens 'n bloed toets te doen om seker te maak van die diagnose en daarna indien nodig, een of ander van die yster behandelings te gee.